**Noteikumu projekta “Grozījums Ministru kabineta 2006. gada 6. novembra noteikumos Nr. 908 “Arodslimību izmeklēšanas un uzskaites kārtība”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir pilnveidot arodslimību izmeklēšanas un uzskaites kārtību, nepārprotami attiecinot to uz saslimšanu ar COVID-19 un citām infekcijas slimībām.  Noteikumu projekts stāsies spēkā vispārējā kārtībā pēc tā izsludināšanas oficiālajā izdevumā “Latvijas Vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts pēc Labklājības ministrijas iniciatīvas sakarā ar izsludināto ārkārtējo situāciju un paredzamo tās izbeigšanu, lai nodrošinātu precīzāku regulējumu, kas attiecināms uz saslimšanu ar COVID-19. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Arodslimību izmeklēšanas un uzskaites kārtība ir regulēta ar Ministru kabineta 2006.gada 6.novembra noteikumiem Nr.908 “Arodslimību izmeklēšanas un uzskaites kārtība”. Šo noteikumu 1.pielikumā iekļautajā arodslimību sarakstā ir noteiktas bioloģisko faktoru izraisītās slimības, tai skaitā (pielikuma 2.2.apakšpunkts) infekcijas slimības, kas radušās, veicot darba pienākumus veselības aprūpes, profilakses un sociālā darba nozarē vai citos dienestos, un kuru izcelsmē ir pierādīta darba vides riska faktoru nozīme (HIV/AIDS, B hepatīts, C hepatīts, tuberkuloze). Šajā apakšpunktā iekļauto infekcijas slimību uzskaitījums iekļauj būtiskākās un biežākās infekciju slimības kā piemērus.  Atbilstoši arodslimību izmeklēšanas kārtībai, ja personai konstatētas šo noteikumu [1.pielikumā](https://likumi.lv/ta/id/147550#piel1) minētās slimības vai to pazīmes un viņa tiek vai tikusi pakļauta kaitīgu darba vides faktoru iedarbībai, personai ir tiesības prasīt ģimenes ārstam, pie kura viņa ir reģistrēta, lai tiktu izmeklēta un noteikts, vai konstatētā slimība ir arodslimība. Lēmumu par arodslimības diagnozi pieņem ārstu komisija arodslimībās.  Tas nozīmē, ka noteiktās situācijās ārstu komisija arodslimībās, izskatot epidemioloģiskas izmeklēšanas datus un vērtējot radušos veselības traucējumus, var secināt, ka saslimšana, kuru izraisījis SARS-CoV-2 ir uzskatāma par arodslimību. Noteikumu 5.pielikumā arodslimību izraisītājfaktoru klasifikācijā ir iekļauta Koronavīrusu dzimta.  Jāatzīmē, ka ņemot vērā COVID-19 slimības gaitu un ilgumu, arodslimības diagnozes noteikšana COVID-19 gadījumā būs aktuāla, ja personai būs veidojušās slimības komplikācijas – veselības sekas, kas ietekmē vai var ietekmēt personas dzīvi un darbaspējas.  Ar noteikumu projektu ir paredzēts papildināt iepriekš minēto infekcijas slimību sarakstu, nepārprotami nosakot, ka arodslimību izmeklēšanas un uzskaites kārtība var tikt attiecināta arī uz saslimšanu ar COVID-19. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Valsts darba inspekcija, Rīgas Stradiņa universitātes aģentūra “Darba drošības un vides veselības institūts”. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1) nodarbinātie – saskaņā ar Centrālās statistikas pārvaldes datiem 2019. gadā bija 910 tūkstoši nodarbināto;  2) darba devēji – saskaņā ar Centrālās statistikas pārvaldes datiem 2018. gadā bija 125,323 tūkstoši ekonomiski aktīvo uzņēmumu (izņemot fiziskās personas – saimnieciskās darbības veicējus). |
| 2. | Tiesiskā regulējuma ietekme uz tautsaimniecību un administratīvo slogu | Nav |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nav |
| 2. | Atbildīgā institūcija | Nav |
| 3. | Cita informācija | Vienlaikus ar šo noteikumu projektu ir izstrādāts un tiek virzīts noteikumu projekts “Grozījumi Ministru kabineta 2009.gada 25.augusta noteikumos Nr.950 “Nelaimes gadījumu darbā izmeklēšanas un uzskaites kārtība””, kas paredz skaidrāku nelaimes gadījumu identificēšanu situācijās, kas saistītas ar veselības traucējumu iestāšanās varbūtību (inficēšanās risku). |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Jautājums tika aktualizēts no Latvijas veselības un sociālās aprūpes darbinieku arodbiedrības puses. Par līdzīga satura jautājumiem ir notikušas arī diskusijas Saeimā, izskatot grozījumus likumā “Par valsts apdraudējuma un tā seku novēršanas un pārvarēšanas pasākumiem sakarā ar COVID-19 izplatību” (likumprojekts Nr. [673/Lp13](http://titania.saeima.lv/LIVS13/saeimalivs13.nsf/webSasaiste?OpenView&restricttocategory=673/Lp13)). |

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| Projekta izpildē iesaistītās institūcijas | Valsts darba inspekcija. |
| Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts darba inspekcija nodrošinās prasību izpildes kontroli. Noteikumu projekts neparedz jaunu institūciju veidošanu, kā arī neparedz esošo institūciju funkciju paplašināšanu. Ar noteikumu projektu noteiktā funkcija tiks īstenota esošo cilvēkresursu ietvaros. |
| Cita informācija | Nav |

Labklājības ministre R. Petraviča

Vīksne, 67021526

Mara.Viksne@lm.gov.lv